*Obecné zastupiteľstvo Obce Predmier na základe ust. § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov s použitím ust. § 72 ods. 2 zákona č. 448/2008 Z. z. o sociálnych službách v znení neskorších predpisov a o zmene a doplnení zákona č. 455/1991 Zb. o živnostenskom podnikaní v znení neskorších predpisov* ***vydáva  tento***

***NÁVRH DODATKU č. 3***

***K všeobecne záväznéMU nariadeniU 3/2019***

***OBCE PREDMIER***

***o podmienkach poskytovania sociálnych služieb, o určení sumy úhrady, o spôsobe určenia úhrady a platenia úhrady za sociálne služby v Zariadení pre seniorov.***

***Čl. I.***

##### Úvodné ustanovenia

1. *Tento Dodatok č. 3 k všeobecne záväznému nariadeniu č. 3/2019 (,, ďalej len dodatok č. 3 k VZN´´) upravuje rozsah a  bližšie podmienky poskytovania sociálnych služieb, úhrady za sociálne služby, spôsob určenia a  platenia za sociálne služby poskytované Obcou Predmier , ktorá ako verejný poskytovateľ sociálnej služby v  Zariadení pre seniorov Predmier poskytuje sociálne služby v súlade s  platnou právnou legislatívou, zákonom č. 448/2008 Z. z. o  sociálnych službách v   znení neskorších predpisov a  o zmene a   doplnení zákona č. 455/1991 Zb. o  živnostenskom podnikaní v znení neskorších predpisov (ďalej len „zákon o SS “)*

*(2) Obec Predmier poskytuje základné sociálne poradenstvo a poskytuje alebo*

*zabezpečuje poskytovanie :*

*- sociálnej služby v zariadení pre seniorov (,,ďalej len ZpS“)*

*(3)Obec Predmier poskytuje alebo zabezpečuje poskytovanie aj iných druhov sociálnej*

*služby podľa § 12 zákona o SS.*

*(4) Sociálne služby poskytované verejným poskytovateľom sú financované podľa § 71 ods.*

*1 zákona o SS.*

*(5) Obec Predmier súhlasí s tým, aby sociálne služby poskytované právnickou osobou*

*zriadenou Obcou Predmier boli financované aj z úhrad za sociálne služby od*

*prijímateľa sociálnej služby na základe zmluvy o poskytovaní sociálnej služby.*

***Čl. V.***

##### Výška úhrady za sociálne služby v zariadení pre seniorov

*(1)Výšku úhrady za sociálnu službu tvorí suma úhrady za odborné, obslužne a  ďalšie*

*činnosti, ktoré je Zariadenie pre seniorov Predmier povinné poskytovať, zabezpečovať*

*ich poskytovanie alebo utvárať podmienky na ich poskytovanie v  rozsahu ustanovenom*

*v zákone o SS.*

*(2)Suma úhrady za sociálnu službu sa určuje vo výške za jeden deň. Mesačná suma úhrady*

*sa určuje podľa počtu dní počas ktorých sa sociálna služba poskytovala v danom*

*kalendárnom mesiaci.*

*(3)Suma úhrady za sociálnu službu v  Zariadení pre seniorov Predmier za:*

***I. ODBORNÉ ČINNOSTI:***

*(a) pomoc pri odkázanosti fyzickej osoby na pomoc inej fyzickej osoby podľa prílohy č.*

*3 zákona o SS je určená podľa stupňa odkázanosti fyzickej osoby na pomoc inej*

*fyzickej osoby, ktorý je u prijímateľa sociálnej služby určený právoplatným*

*rozhodnutím a v rozsahu podľa prílohy č. 4 zákona o SS*

***Úhrada od prijímateľa SS na deň******5,21 €***

*Bezplatné poskytovanie:*

(a*) pomoc pri uplatňovaní práv a právom chránených záujmov*

* 1. *sociálne poradenstvo*
  2. *sociálnu rehabilitáciu*

***II. OBSLUŽNÉ ČINNOSTI:***

***1) Ubytovanie***

***Úhrada od prijímateľa SS na deň 3,82 €***

***2) Stravovanie***

*Za stravnú jednotku sa považujú náklady na surovinu. Za celkovú hodnotu*

*stravnej jednotky sa považujú náklady za surovinu a režijné náklady na prípravu*

*stravy.*

**a*/ Výška celkovej stravnej jednotky: na deň 5,90 € (nedeľa, sviatok)***

***na deň 7,10 € (pondelok až sobota)***

***strava racionálna, šetriaca, neslaná***

*Raňajky ZpS 0,80 €*

*Desiata ZpS 0,30 €*

*Obed reštaurácia Gól 3,50 €*

*Olovrant ZpS 0,30 €*

*Večera ZpS 1,00 € ( nedeľa, sviatok )*

*Večera reštaurácia Gól 2,20 € ( pondelok až sobota )*

***b/ Výška celkovej stravnej jednotky na deň 6,20 € (nedeľa, sviatok)***

***na deň 7,40 € (pondelok až sobota)***

***strava diabetická, bielkovinová, výživná***

*Raňajky ZpS 0,80 €*

*Desiata ZpS 0,30 €*

*Obed reštaurácia Gól 3,50 €*

*Olovrant ZpS 0,30 €*

*Večera ZpS 1,00 € ( nedeľa a sviatok )*

*Večera reštaurácia Gól 2,20 € ( pondelok až sobota )*

*Večera II. ZpS 0,30 €*

***3) Upratovanie, pranie, žehlenie a údržba bielizne a šatstva***

*Úhrada od prijímateľa SS na deň* ***2,87 €***

***III.ĎALŠIE ČINNOSTI:***

***1)*** ***Utváranie podmienok na úschovu cenných vecí***

*Úhrada od klienta na deň* ***0,34 €***

***2) zabezpečenie záujmovej činnosti***

*Úhrada od klienta na deň* ***0,00 €***

***(****4)Náklady na nákup osobného vybavenia, nevyhnutného ošatenia a obuvi, hygienických*

*potrieb a liekov nie sú zahrnuté v  dennej úhrade prijímateľa sociálnej služby. Tieto*

*náklady si prijímateľ sociálnej služby hradí zo svojho vreckového a svojich úspor.*

*Vyúčtovanie skutočných nákladov prijímateľa sociálnej služby vykoná poskytovateľ*

*SS každý mesiac. Prijímateľ sociálnej služby má možnosť kedykoľvek nazrieť do*

*vyúčtovania týchto nákladov.*

*(5) Ak obec podľa § 8 ods. 6 zákona v  rozsahu svojej pôsobnosti zabezpečí sociálnu*

*službu v  Zariadení pre seniorov Predmier fyzickej osobe bezodkladne, ak je*

*jej život alebo zdravie vážne ohrozené, ak fyzická osoba nemá zabezpečené nevyhnutné*

*podmienky na uspokojovanie základných životných potrieb, písomne požiada Obec*

*Predmier o  prijatie fyzickej osoby do zariadenia pre seniorov pred vydaním*

*právoplatného rozhodnutia o odkázanosti na sociálnu službu. Takýto klient v Zariadení*

*pre seniorov Predmier do vydania právoplatného rozhodnutia o  odkázanosti*

*na sociálnu službu bude platiť úhradu za odborné, obslužné a ďalšie činnosti tak, akoby*

*mal priznaný stupeň odkázanosti na sociálnu službu.*

*(6)Obec je oprávnená upraviť výšku úhrad v  nadväznosti na zmeny ekonomicky*

*oprávnených nákladov zariadenia pre seniorov a to zmenou tohto Dodatku č. 3 k*

*všeobecne záväznému nariadeniu č. 3/2019.*

*(7)Počas neprítomnosti klienta v  zariadení či už z dôvodu hospitalizácie v  nemocnici*

*alebo z iných vážnych dôvodov nebude prijímateľ SS platiť úhradu v zariadení za :*

*odborné činnosti, obslužné činnosti (stravovanie, upratovanie, pranie,  žehlenie*

*a údržba bielizne a šatstva) a  ďalšie činnosti.*

***Čl. XIV***

*Zrušovacie ustanovenie*

*Dňom účinnosti od 01.01.2023 tohto Dodatku č. 3 k VZN č. 3/2019 sa ruší dodatok č. 2 k VZN č. 3/2019 obce Predmier o úhradách za sociálne služby účinného od 01.05.2021. Ostatné články vo VZN č. 3/2019 zostávajú nezmenené.*

*Čl. XV*

*Záverečné ustanovenia*

*(1) Na Návrhu Dodatku č. 3 k Všeobecne záväznému nariadeniu obce Predmier č.*

*3 / 2019 sa uznieslo Obecné zastupiteľstvo obce Predmier uznesením č.*

*.............. dňa .................*

*(2)Tento Dodatok č. 3 k Všeobecne záväznému nariadeniu obce Predmier č. 3 /2019*

*nadobúda účinnosť dňa 01.01.2023.*

*Štefan K l u s*

*starosta obce*

*Dodatok č. 3 k VZN č. 3/2019 vyvesené na úradnej tabuli v obci Predmier dňa : 28.11.2022.*

*Dodatok č.3 k VZN č. 3/2019 zvesené dňa : 13.12.2022.*